als_Latn dik_Latn sag_Latn
Flijeni mendjen: Printet me lule janë për burra me “rr” të fortë!
Mbani shënim djema
Moda në rrep është duke lulëzuar. Në kuptimin e parë të fjalës. Mbrëmë, në ceremoninë e BET Awards, Migos veshën këmisha të zbërthyera me printe me lule. Javës që kaloi, Tyga ndoqi sfilatën e Pranverë 2018 nga Louis Vuitton, veshur me një këmishë hauaiane, në përputhje me trendet e pasarelave. Më herët gjatë këtij muaji, DJ Khaled u përpoq të vishej njësoj me Rihanna-n dhe zgjodhi një xhaketë me printe me lule për xhirimet e videos së tyre “Wild Thoughts”. Ndërkohë, 2 Chainz performoi në skenë me një xhaketë të bardhë me lule delikate pasteli. Lind pyetja: A është zhburrëruese të veshësh gjëra kaq të bukura?
Përgjigja është një “jo” e padiskutueshme. Rrepi është një nga zhanret më eksperimentalë në muzikë e në modë. Merrni shembull nga Lil Uzi Vert, i dashuruar me çantat, ose Lil B, që u paraqit në ESPN për të diskutuar për sport me një bluzë të tejdukshme, vëthë të mëdhenj dhe kapele gjyshesh. Të tjerë si A$AP Rocky dhe Kanye West kanë veshur funde në publik ose në skenë. Stili dhe trendet po ndryshojnë me shpejtësi marramendëse kohët e fundit dhe influencues të tillë si Migos dhe DJ Khaled po përqafojnë anën e tyre femërore duke veshur copa e materiale të konsideruara më herët si “veshje për gra”. Me plot gojën: Printet me lule janë për burra me “rr” të fortë.
als_Latn als_Latn als_Latn als_Latn